GREEK SUPREME COURT DECISION

Decision ID: 1730/2024
Decision Number: 1730
Decision Year: 2024
Department: Πολιτικό (Α1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Μαρουλιώ Δαβίου, Αντιπρόεδρο του Αρείου Πάγου, Βρυσηίδα Θωμάτου, Βαρβάρα Πάπαρη, Μαρία Πετσάλη - Εισηγήτρια και Στυλιανή Μπλέτα, Αρεοπαγίτες. Συνεδρίασε δημόσια στο ακροατήριό του, στις 7 Οκτωβρίου 2024, με την παρουσία και του Γραμματέα Γ. Φ., για να δικάσει την υπόθεση μεταξύ: Του αναιρεσείοντος: Γ. Π. του Α., κατοίκου ..., ο οποίος παραστάθηκε μετά των πληρεξουσίων δικηγόρων του Ιωάννη Δεληκωστόπουλου και Γεωργίου Κοπακάκη και κατέθεσε προτάσεις. Των αναιρεσιβλήτων: 1) Β. Σ. του Ε., κατοίκου ..., 2) Ε. - Δ. Σ. του Ε., κατοίκου ..., 3) Β. - Α. Σ. του Ε., 4) Μ. χήρας Ε. Σ., το γένος Σ., κατοίκων ..., οι οποίοι εκπροσωπήθηκαν από τον πληρεξούσιο δικηγόρο τους Δημήτριο Τσικρικά και κατέθεσαν προτάσεις, 5) Κ. Σ. του Γ., 6) Α. θυγατέρας Π. Κ., κατοίκων ..., οι οποίοι δεν παραστάθηκαν στο ακροατήριο. Η ένδικη διαφορά άρχισε με την από ...2002 αγωγή προσώπου που δεν είναι διάδικος στην παρούσα δίκη, την από ...2018 αγωγή των υπό στοιχεία 1-4 ήδη αναιρεσιβλήτων, την από ...2018 πρόσθετη παρέμβαση προσώπου που δεν είναι διάδικος στην παρούσα δίκη και την από ...2018 πρόσθετη παρέμβαση του 5ου ήδη αναιρεσιβλήτου, που κατατέθηκαν στο Πολυμελές Πρωτοδικείο Πειραιώς και συνεκδικάστηκαν. Εκδόθηκαν οι αποφάσεις: ...2002 μη οριστική και ...2019 οριστική του ίδιου Δικαστηρίου και ...2021 του τριμελούς Εφετείου Πειραιώς. Την αναίρεση της τελευταίας απόφασης ζητεί ο αναιρεσείων με την από ...2021 αίτησή του και τους από ...2022 πρόσθετους λόγους αυτής. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Οι πληρεξούσιοι του αναιρεσείοντος ζήτησαν την παραδοχή της αιτήσεως και των προσθέτων λόγων αυτής, ο πληρεξούσιος των παραστάντων αναιρεσιβλήτων την απόρριψή τους και καθένας την καταδίκη του αντιδίκου μέρους στη δικαστική δαπάνη. Μετά την συζήτηση της υπόθεσης στο ακροατήριο στις 7 Οκτωβρίου 2024, το μέλος του Δικαστηρίου, Αρεοπαγίτης Μαρία Πετσάλη, κατέθεσε την από 13 Νοεμβρίου 2024 δήλωση αποχής της απευθυνόμενη προς την Πρόεδρο του Αρείου Πάγου, η οποία έχει ως εξής: "Προς την κ. Πρόεδρο του Αρείου Πάγου. Δήλωση αποχής της Μαρίας Πετσάλη, Αρεοπαγίτη. Έχω την τιμή να Σας αναφέρω ότι κατά τη δικάσιμο της 7-10-2024 του Α1 Πολιτικού Τμήματος του Αρείου Πάγου, στη σύνθεση του οποίου συμμετέχω, ορίστηκα ως Εισηγήτρια, μεταξύ άλλων και στην με αρ. πιν. 27 υπόθεση με αναιρεσείοντα τον Γ. Π. και αναιρεσίβλητους τους Β. Σ., Ε. - Δ. Σ., Β. - Α. Σ., Μ. χήρα Ε. Σ., Κ. Σ. και Α. θυγατέρα Π. Κ., στην οποία ζητείται η αναίρεση της υπ' αρ. ...2021 απόφασης του Εφετείου Πειραιώς. Μετά τη συζήτηση, κατά τη μελέτη του φακέλου διαπίστωσα ότι την παραπάνω υπόθεση έχει χειριστεί για λογαριασμό του αναιρεσείοντος Γ. Π., ως πληρεξούσιος Δικηγόρος του, ο Ιωάννης Ηρειώτης (βλ. την προσβαλλόμενη απόφαση), στο γραφείο του οποίου απασχολούμην ως ασκούμενη δικηγόρος και στη συνέχεια, ως δικηγόρος προ της εισόδου μου στον δικαστικό κλάδο και με τον οποίο έκτοτε διατηρώ ιδιαίτερες φιλικές σχέσεις. Κατόπιν αυτών, φρονώ ότι συντρέχει σοβαρός λόγος ευπρέπειας, που επιβάλλει την αποχή μου από την άσκηση των καθηκόντων μου στην συγκεκριμένη υπόθεση. Για το λόγο αυτό, προς αποφυγή υπόνοιας μεροληψίας, ζητώ, κατ' άρθρο 52 παρ. 1 περ. στ' ΚΠολΔ, να μου επιτραπεί η αποχή από τη συζήτηση της ανωτέρω υπόθεσης. Αθήνα 13/11/2024 Η Δηλούσα (υπογραφή) Στην συνέχεια το Δικαστήριο συγκροτήθηκε (σε Συμβούλιο) από τους Μαρουλιώ Δαβίου, Αντιπρόεδρο του Αρείου Πάγου, Βρυσηίδα Θωμάτου, Βαρβάρα Πάπαρη, Στυλιανή Μπλέτα και Δέσποινα Βασιλοδημητράκη, Αρεοπαγίτες και από τον Γραμματέα Γεώργιο Φιστούρη, προκειμένου να αποφασίσει για την ως άνω αίτηση αναίρεσης. Εισηγήτρια ορίστηκε η Αρεοπαγίτης Βαρβάρα Πάπαρη.

Judges: Μαρουλιώ Δαβίου, Βρυσηίδα Θωμάτου, Βαρβάρα Πάπαρη, Μαρία Πετσάλη - Εισηγήτρια, Στυλιανή Μπλέτα

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Α1' Πολιτικό Τμήμα Συγκροτήθηκε από τους Δικαστές: Μαρουλιώ Δαβίου, Αντιπρόεδρο του Αρείου Πάγου, Βρυσηίδα Θωμάτου, Βαρβάρα Πάπαρη, Μαρία Πετσάλη - Εισηγήτρια και Στυλιανή Μπλέτα, Αρεοπαγίτες. Συνεδρίασε δημόσια στο ακροατήριό του, στις 7 Οκτωβρίου 2024, με την παρουσία και του Γραμματέα Γ. Φ., για να δικάσει την υπόθεση μεταξύ: Του αναιρεσείοντος: Γ. Π. του Α., κατοίκου ..., ο οποίος παραστάθηκε μετά των πληρεξουσίων δικηγόρων του Ιωάννη Δεληκωστόπουλου και Γεωργίου Κοπακάκη και κατέθεσε προτάσεις. Των αναιρεσιβλήτων: 1) Β. Σ. του Ε., κατοίκου ..., 2) Ε. - Δ. Σ. του Ε., κατοίκου ..., 3) Β. - Α. Σ. του Ε., 4) Μ. χήρας Ε. Σ., το γένος Σ., κατοίκων ..., οι οποίοι εκπροσωπήθηκαν από τον πληρεξούσιο δικηγόρο τους Δημήτριο Τσικρικά και κατέθεσαν προτάσεις, 5) Κ. Σ. του Γ., 6) Α. θυγατέρας Π. Κ., κατοίκων ..., οι οποίοι δεν παραστάθηκαν στο ακροατήριο. Η ένδικη διαφορά άρχισε με την από ...2002 αγωγή προσώπου που δεν είναι διάδικος στην παρούσα δίκη, την από ...2018 αγωγή των υπό στοιχεία 1-4 ήδη αναιρεσιβλήτων, την από ...2018 πρόσθετη παρέμβαση προσώπου που δεν είναι διάδικος στην παρούσα δίκη και την από ...2018 πρόσθετη παρέμβαση του 5ου ήδη αναιρεσιβλήτου, που κατατέθηκαν στο Πολυμελές Πρωτοδικείο Πειραιώς και συνεκδικάστηκαν. Εκδόθηκαν οι αποφάσεις: ...2002 μη οριστική και ...2019 οριστική του ίδιου Δικαστηρίου και ...2021 του τριμελούς Εφετείου Πειραιώς. Την αναίρεση της τελευταίας απόφασης ζητεί ο αναιρεσείων με την από ...2021 αίτησή του και τους από ...2022 πρόσθετους λόγους αυτής. Κατά τη συζήτηση της αίτησης αυτής, που εκφωνήθηκε από το πινάκιο, οι διάδικοι παραστάθηκαν, όπως σημειώνεται πιο πάνω. Οι πληρεξούσιοι του αναιρεσείοντος ζήτησαν την παραδοχή της αιτήσεως και των προσθέτων λόγων αυτής, ο πληρεξούσιος των παραστάντων αναιρεσιβλήτων την απόρριψή τους και καθένας την καταδίκη του αντιδίκου μέρους στη δικαστική δαπάνη. Μετά την συζήτηση της υπόθεσης στο ακροατήριο στις 7 Οκτωβρίου 2024, το μέλος του Δικαστηρίου, Αρεοπαγίτης Μαρία Πετσάλη, κατέθεσε την από 13 Νοεμβρίου 2024 δήλωση αποχής της απευθυνόμενη προς την Πρόεδρο του Αρείου Πάγου, η οποία έχει ως εξής: "Προς την κ. Πρόεδρο του Αρείου Πάγου. Δήλωση αποχής της Μαρίας Πετσάλη, Αρεοπαγίτη. Έχω την τιμή να Σας αναφέρω ότι κατά τη δικάσιμο της 7-10-2024 του Α1 Πολιτικού Τμήματος του Αρείου Πάγου, στη σύνθεση του οποίου συμμετέχω, ορίστηκα ως Εισηγήτρια, μεταξύ άλλων και στην με αρ. πιν. 27 υπόθεση με αναιρεσείοντα τον Γ. Π. και αναιρεσίβλητους τους Β. Σ., Ε. - Δ. Σ., Β. - Α. Σ., Μ. χήρα Ε. Σ., Κ. Σ. και Α. θυγατέρα Π. Κ., στην οποία ζητείται η αναίρεση της υπ' αρ. ...2021 απόφασης του Εφετείου Πειραιώς. Μετά τη συζήτηση, κατά τη μελέτη του φακέλου διαπίστωσα ότι την παραπάνω υπόθεση έχει χειριστεί για λογαριασμό του αναιρεσείοντος Γ. Π., ως πληρεξούσιος Δικηγόρος του, ο Ιωάννης Ηρειώτης (βλ. την προσβαλλόμενη απόφαση), στο γραφείο του οποίου απασχολούμην ως ασκούμενη δικηγόρος και στη συνέχεια, ως δικηγόρος προ της εισόδου μου στον δικαστικό κλάδο και με τον οποίο έκτοτε διατηρώ ιδιαίτερες φιλικές σχέσεις. Κατόπιν αυτών, φρονώ ότι συντρέχει σοβαρός λόγος ευπρέπειας, που επιβάλλει την αποχή μου από την άσκηση των καθηκόντων μου στην συγκεκριμένη υπόθεση. Για το λόγο αυτό, προς αποφυγή υπόνοιας μεροληψίας, ζητώ, κατ' άρθρο 52 παρ. 1 περ. στ' ΚΠολΔ, να μου επιτραπεί η αποχή από τη συζήτηση της ανωτέρω υπόθεσης. Αθήνα 13/11/2024 Η Δηλούσα (υπογραφή) Στην συνέχεια το Δικαστήριο συγκροτήθηκε (σε Συμβούλιο) από τους Μαρουλιώ Δαβίου, Αντιπρόεδρο του Αρείου Πάγου, Βρυσηίδα Θωμάτου, Βαρβάρα Πάπαρη, Στυλιανή Μπλέτα και Δέσποινα Βασιλοδημητράκη, Αρεοπαγίτες και από τον Γραμματέα Γεώργιο Φιστούρη, προκειμένου να αποφασίσει για την ως άνω αίτηση αναίρεσης. Εισηγήτρια ορίστηκε η Αρεοπαγίτης Βαρβάρα Πάπαρη.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Κατά το άρθρο 55 παράγραφοι 1 και 4 ΚΠολΔ, "δικαστές πολυμελών δικαστηρίων και εισαγγελείς, αν υπάρχει λόγος εξαίρεσης τους, οφείλουν να το δηλώσουν στον πρόεδρο του δικαστηρίου. Το δικαστήριο αποφασίζει χωρίς τη συμμετοχή εκείνου που υπέβαλε τη δήλωση και χωρίς συζήτηση στο ακροατήριο". Συνεπώς, νόμιμα φέρεται στο Δικαστήριο τούτο, που συνεδριάζει ως συμβούλιο, η από 13/11/2024 δήλωση αποχής της Αρεοπαγίτη, Μαρίας Πετσάλη, μέλους της σύνθεσης του Α1 Πολιτικού Τμήματος, η οποία υποβλήθηκε στην Πρόεδρο του Αρείου Πάγου, και πρέπει να ερευνηθεί περαιτέρω. Από τις συνδυασμένες διατάξεις των άρθρων 52 παρ. 1 περ. στ' ΚΠολΔ και 6 παρ. 1 της ΕΣΔΑ, που υπηρετούν πρωτίστως την αμεροληψία της δικαιοσύνης, σαφώς προκύπτει ότι οι δικαστές μπορεί να προτείνουν την εξαίρεσή τους ή να εξαιρεθούν από οποιοδήποτε διάδικο, αν προκαλούν υπόνοια μεροληψίας, πράγμα που συμβαίνει και στην περίπτωση που έχουν με κάποιο διάδικο ιδιαίτερη φιλία, ιδιαίτερες σχέσεις καθηκόντων ή εξάρτησης, έριδα ή έχθρα. Η δήλωση αυτού του κωλύματος δεν υπόκειται σε κανένα χρονικό περιορισμό. Στη συγκεκριμένη περίπτωση, από τα έγγραφα της δικογραφίας προκύπτουν τα εξής: Η Αρεοπαγίτης Μαρία Πετσάλη, μέλος της σύνθεσης του Α1 Πολιτικού Τμήματος υπέβαλε προς την Πρόεδρο του Αρείου Πάγου την από 13-11-2024 δήλωση αποχής με το εξής περιεχόμενο: "Προς την κυρία Πρόεδρο του Αρείου Πάγου Δήλωση Αποχής Tης Μαρίας Πετσάλη, Αρεοπαγίτη Έχω την τιμή να Σας αναφέρω ότι κατά τη δικάσιμο της 7-10-2024 του Α1 Πολιτικού Τμήματος του Αρείου Πάγου, στη σύνθεση του οποίου συμμετέχω, ορίστηκα ως Εισηγήτρια, μεταξύ άλλων και στην με αρ. πιν. 27 υπόθεση με αναιρεσείοντα τον Γ. Π. και αναιρεσίβλητους τους Β. Σ., Ε. - Δ. Σ., Β. - Α. Σ., Μ. χήρα Ε. Σ., Κ. Σ. και Α. θυγατέρα Π. Κ., στην οποία ζητείται η αναίρεση της υπ' αρ. ...2021 απόφασης του Εφετείου Πειραιώς. Μετά τη συζήτηση, κατά τη μελέτη του φακέλου διαπίστωσα ότι την παραπάνω υπόθεση έχει χειριστεί για λογαριασμό του αναιρεσείοντος Γ. Π., ως πληρεξούσιος Δικηγόρος του, ο Ιωάννης Ηρειώτης (βλ. την προσβαλλόμενη απόφαση), στο γραφείο του οποίου απασχολούμην ως ασκούμενη δικηγόρος και στη συνέχεια, ως δικηγόρος προ της εισόδου μου στον δικαστικό κλάδο και με τον οποίο έκτοτε διατηρώ ιδιαίτερες φιλικές σχέσεις. Κατόπιν αυτών, φρονώ ότι συντρέχει σοβαρός λόγος ευπρέπειας, που επιβάλλει την αποχή μου από την άσκηση των καθηκόντων μου στην συγκεκριμένη υπόθεση. Για το λόγο αυτό, προς αποφυγή υπόνοιας μεροληψίας, ζητώ, κατ' άρθρο 52 παρ. 1 περ. στ' ΚΠολΔ, να μου επιτραπεί η αποχή από τη συζήτηση της ανωτέρω υπόθεσης. Αθήνα 13/11/2024 Η Δηλούσα (υπογραφή)". Τα αναφερόμενα στη δήλωση ανταποκρίνονται στην πραγματικότητα και δη η ιδιαίτερη πολύχρονη φιλία της δηλούσας με τον ως άνω δικηγόρο που έχει χειριστεί ως πληρεξούσιος δικηγόρος του αναιρεσείοντος Γ. Π. την άνω υπόθεση. Συνακόλουθα, επειδή είναι ενδεχόμενο η ανωτέρω ιδιαίτερη φιλία και σχέση να δημιουργήσει στους διαδίκους την εντύπωση ότι η δηλούσα θα οδηγηθεί σε κρίση επηρεασμένη από τη σχέση αυτή, γεγονός που επιφέρει κατ` ανάγκη δυσπιστία ως προς το αμερόληπτο της κρίσης της, πρέπει να αποφανθεί το Δικαστήριο τούτο ότι η προαναφερόμενη Αρεοπαγίτης, μέλος της σύνθεσής του, είναι εξαιρετέα στην εξεταζόμενη ως άνω υπόθεση. Συνεπώς, πρέπει να διαταχθεί η επανάληψη της άνω υπόθεσης, κατά το άρθρο 307ΚΠολΔ.

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αποφαίνεται ότι η Αρεοπαγίτης Μαρία Πετσάλη, μέλος της σύνθεσης του Δικαστηρίου τούτου στη δικάσιμο της 7ης Οκτωβρίου 2024, είναι εξαιρετέα στη συζήτηση της αναφερόμενης στο σκεπτικό υπόθεσης. Διατάσσει την επανάληψη της συζήτησης της κρινόμενης με αριθμό πινακίου 27 από 1-12-2021 αίτησης (μετά των προσθέτων λόγων αυτής) του Γ. Π. κατά των Β. Σ., Ε. - Δ. Σ., Β. - Α. Σ., Μ. χήρας Ε. Σ., Κ. Σ. και Α. θυγατέρας Π. Κ. για την αναίρεση της υπ' αρ. ...2021 απόφασης του Εφετείου Πειραιώς, σε νέα δικάσιμο που θα οριστεί με επιμέλεια των διαδίκων, ενώπιον του ιδίου τμήματος του Αρείου Πάγου, στη σύνθεση του οποίου δεν θα μετέχει η εξαιρετέα δικαστής. ΚΡΙΘΗΚΕ, αποφασίστηκε και δημοσιεύθηκε στην Αθήνα σε δημόσια συνεδρίαση, στο ακροατήριό του, στις 18 Νοεμβρίου 2024.

LEGAL REFERENCES
Articles Referenced: άρθρο 52 παρ. 1 περ. στ', άρθρο 55, άρθρων 52 παρ. 1 περ. στ', άρθρο 307Κ, άρθρο 52, άρθρων 52
Article Codes: ΚΠολΔ
Law References: nan
Total Articles Cited: 5

DATES MENTIONED: 7-10-2024|13-11-2024|1-12-2021|07-10-2024|18-11-2024

SOURCE: https://areiospagos.gr/nomologia/apofaseis_DISPLAY.asp?cd=Y4YZ0GR7KBNEQX05BWXYBS0W5HF9ID&apof=1730_2024&info=ΠΟΛΙΤΙΚΕΣ -  Α1